**Ekonominės naujienos iš Kazachstano**

**2024 m. lapkričio mėn.**

|  |  |  |
| --- | --- | --- |
| Data | Pateikiamos informacijos apibendrinimas | šaltinis |
| **Parodos (įvairūs sektoriai), renginiai, mokymai, renginių duomenų bazės, viešieji pirkimai ir kt. verslo plėtrai ir eksportuotojams aktuali informacija** | | |
| 2025 m. kovo 12-14 d. (Astana) | **AgriTek Astana 2025**  Tarptautinė paroda, skirta žemės ūkiui (gyvulininkystė, grūdiniai augalai, augalininkystė, žemės ūkio technika, sėklos) | [*https://worldexpo.pro/agritekastana*](https://worldexpo.pro/agritekastana) |
| 2025 m. kovo 18-20 d. (Astana) | **GasTherm Expo 2025**  Tarptautinė paroda, skirta šildymo technikai, dujų tiekimo sistemoms ir pramoninei įrangai | [*https://expomap.ru/expo/gastherm-expo/*](https://expomap.ru/expo/gastherm-expo/) |
| 2025 m. balandžio 1-3 d. (Astana) | **Business Technology Expo 2025**  Tarptautinė technologijų ir idėjų verslui paroda | [*https://expomap.ru/expo/business-technology-expo/*](https://expomap.ru/expo/business-technology-expo/) |
| 2025 m. balandžio 2-4 d. (Almaty) | **EnergySave Expo 2025**  Tarptautinė energijos taupymo klausimams skirta paroda (energiją taupantys įranga, įrenginiai ir technologijos, sprendimai, didinantys efektyvumą transportuojant ir gaminant energiją) | [*https://expomap.ru/expo/energysave-expo/*](https://expomap.ru/expo/energysave-expo/) |
| 2025 m. balandžio 2-4 d. (Almaty) | **RenewableEnergy Expo 2025**  Tarptautinė paroda, skirta atsinaujinančiai energetikai (saulės, vėjo, geoterminė, vandenilio ir geoterminė energija, elektromobiliai) | [*https://expomap.ru/expo/renewableenergy-expo/*](https://expomap.ru/expo/renewableenergy-expo/) |
| 2025 m. spalio  29-30 d. (Astana) | **United Medical Tourism Expo 2025**  Tarptautinė medicinos ir sveikatos turizmo paroda | [*https://exposale.net/en/exhibition/united-medical-tourism-expo1/*](https://exposale.net/en/exhibition/united-medical-tourism-expo1/) |
| 2025 m. spalio  29-30 d. (Astana) | **United Medical Expo 2025**  B2b medicinos įrangos paroda | [*https://exposale.net/en/exhibition/united-medical-expo12/*](https://exposale.net/en/exhibition/united-medical-expo12/) |
| **Prekyba, transportas, žemės ūkis, maisto gamyba** | | |
| 11.05 | Per KZ ministro pirmininko O. Bektenovo darbo vizitą Kinijoje, Kazachstanas ir Kinija pasirašė 8 sutartis, kurių bendra vertė siekia 2,5 mlrd. Š.m. liepos mėn. Kazachstano ir Kinijos vadovai sutarė dėl siekio padvigubinti 2023 m. užfiksuotą prekybos apyvartą tarp dviejų šalių (41 mlrd. USD). | [*https://en.inform.kz/news/kazakh-chinese-companies-ink-25bln-worth-commercial-agreements-0360c5/*](https://en.inform.kz/news/kazakh-chinese-companies-ink-25bln-worth-commercial-agreements-0360c5/) |
| 11.07 | Per pirmus dešimt š.m. mėnesius bendras grūdų ir ankštinių augalų derlius Kazachstane pasiekė 26,6 mln. tonų, t.y. 56% daugiau nei per analogišką 2023 m. laikotarpį. Vidutinis derlingumas siekia 1,6 tonų iš hektaro, pranešė KZ Žemės ūkio ministerija. Š.m. rugsėjo-spalio mėnesiais eksportuota 1,8 mln. tonų, t.y. 48% daugiau nei pernai tuo pačiu laikotarpiu (1,2 mln. tonų).  Eksportas į Uzbekistaną sudarė 738 tūkst. tonų, 49% daugiau nei tuo pačiu 2023 m. laikotarpiu. Siuntos į Tadžikistaną pasiekė 298 tūkst. tonų, t.y. 48% daugiau nei pernai. Teigiamas augimas užfiksuotas ir kitose rinkose, įskaitant Kiniją, Afganistaną, Iraną, Kirgiziją. | [*https://kapital.kz/economic/131297/eksport-novogo-urozhaya-kazakhstanskogo-zerna-vyros-na-48.html*](https://kapital.kz/economic/131297/eksport-novogo-urozhaya-kazakhstanskogo-zerna-vyros-na-48.html) |
| 11.12 | Azerbaidžanas, Kazachstanas ir Kinija kuria bendrą įmonę naujo krovinių terminalo statybai Baku uoste. Sutartį dėl bendros įmonės steigimo lapkričio 8 d. Baku mieste pasirašė Baku Tarptautinio jūrų uosto generalinis direktorius T. Ziyadov, Kazachstano geležinkelių generalinis direktorius N. Sauranbajevas ir Kinijos Laisvosios prekybos uosto statybos ir operacijų bendrovės generalinis direktorius Y. Xiaojun. Pagal projektą numatoma pastatyti ir plėtoti infrastruktūrą krovinių intermodaliniam terminalui, kuris užims 40 hektarų plotą jūrinio uosto Alyat vietovėje (Baku priemiestyje). Planuojama, kad statybos darbai truks metus. Terminale bus aptarnaujami konteineriai ir kroviniai pakeliui iš Kinijos į Europą ir kitas šalis. Pradinis naujojo terminalo pajėgumas bus 300-350 tūkst. konteinerių per metus. | [*https://middlecorridor.com/en/press-center/news/kazakhstan-azerbaijan-and-china-to-build-intermodal-cargo-terminal-in-baku-port*](https://middlecorridor.com/en/press-center/news/kazakhstan-azerbaijan-and-china-to-build-intermodal-cargo-terminal-in-baku-port) |
| 11.26 | Kazachstanas ir Rusija vėl aptarė prekybos kliūtis ir žemės ūkio produktų tranzito sunkumus. Rusijos prezidento V. Putino vizito į Kazachstaną metu Astanoje susitiko KZ ŽŪ ministras A. Saparovas ir RU ŽŪ ministrė O. Lut. Pagrindinė susitikimo tema – prekybos kliūtys ir sunkumai gabenant augalinius produktus, prekes, kurioms taikoma veterinarinė kontrolė. A. Saparovas pabrėžė susitikimo svarbą plečiant prekybos žemės ūkio produktais galimybes ir pridūrė, kad KZ ir RU užtikrina nemažos apimties prekių tranzitą per savo teritorijas, įskaitant ir grūdus. Po susitikimo pranešta, kad RU pusei buvo pristatytos KZ agropramoninio komplekso informacinės sistemos. | [*https://kaztag.kz/en/news/kazakhstan-and-russia-again-discussed-trade-barriers-and-difficulties-in-transit-of-agricultural-pro*](https://kaztag.kz/en/news/kazakhstan-and-russia-again-discussed-trade-barriers-and-difficulties-in-transit-of-agricultural-pro) |
| **Startuoliai, rizikos kapitalas, FINTECH, informacinės ir ryšių technologijos, skaitmeninimas, ,,žaliosios technologijos“** | | |
|  |  |  |
| 2024-11-01  2024-11-30 | Valiutos keitimo kursai:  1 EUR / KZT – **530,54;** 1 USD / KZT **– 488,26**  1 EUR / KZT – **540,05;** 1 USD / KZT – **511,22** |  |
| **Ekonominis saugumas, energetika, kita ekonominiam bendradarbiavimui aktuali informacija** | | |
| 11.03 | Bendrovė „KazMunayGas“ (KMG) pristatė š.m. devynių mėnesių gavybos rezultatus. Šio laikotarpio naftos ir dujų kondensato gavybos apimtys sudarė 18,047 mln. tonų, t.y. padidėjo 3,1% lyginant su analogišku 2023 m. laikotarpiu, arba papildomai 497 tūkst. barelių per dieną..  Bendras naftos transportavimo magistraliniais ir jūrų transportu apimtys išaugo 6,4 proc. ir pasiekė 63,197 mln. tonų. KMG naftos ir dujų kondensato pardavimo apimtys išaugo 3,6%, iš viso sudarė 18,337 mln. tonų, iš kurių 64,9% buvo eksportuota. Be to, KMG didmeniniai naftos produktų pardavimai išaugo 6,8% ir sudarė 3,973 mln. tonų. | [*https://kapital.kz/economic/131163/ob-ob-yemakh-dobychi-nefti-i-gazovogo-kondensata-rasskazali-v-kazmunaygaze.html*](https://kapital.kz/economic/131163/ob-ob-yemakh-dobychi-nefti-i-gazovogo-kondensata-rasskazali-v-kazmunaygaze.html) |
| 11.05 | Remiantis Pasaulio banko (PB) ataskaita, III ketv. 2024 m. KZ ekonomika demonstravo reikšmingą augimą. Realusis BVP per pirmuosius devynis š.m. mėnesius, palyginti su tuo pačiu laikotarpiu pernai, išaugo 4%, o vien III ketvirtį, palyginti su tuo pačiu praėjusių metų laikotarpiu, išaugo 5,6%.  Tai buvo didžiausias ketvirčio augimas nuo pandemijos, o pagrindinis atsigavimo veiksnys buvo didesnės vyriausybės išlaidos, kurios realiąja verte padidėjo 5,3%.  Nepaisant teigiamų pokyčių ekonomikoje, infliacijos lygis išlieka aukštas. Š.m. rugsėjį infliacija sumažėjo nuo 9,5% iki 8,3%, tačiau ir toliau viršija šalies Nacionalinio banko nustatytą 5% tikslą. | [*https://en.inform.kz/news/kazakhstans-economic-growth-improves-but-price-pressure-remains-world-bank-report-4defbb/*](https://en.inform.kz/news/kazakhstans-economic-growth-improves-but-price-pressure-remains-world-bank-report-4defbb/) |
| 11.06 | KZ prezidento valstybinio vizito Paryžiuje metu bendrovės „KazMunayGas“ (KMG) valdybos pirmininkas A. Khassenovas susitiko su Prancūzijos „Air Liquide“ bendrovės generaliniu direktoriumi F. Jackow ir aptarė dvišalio bendradarbiavimo techninių dujų gavybos srityje perspektyvas.  Įmonės įgyvendina pagrindinį projektą dėl vandenilio gamybos padalinio statybos Pavlodaro naftos chemijos gamykloje. 12,5 tūkst. kubinių metrų per valandą pajėgumo blokas turėtų padidinti lengvųjų naftos produktų gamybą ir leist gaminti žieminį dyzelinį kurą. Projektas įgyvendinamas per bendrovę „Air Liquide Munay Tech Gases“, t.y. bendrą KMG ir „Air Liquide“ įmonę. | [*https://en.inform.kz/news/kmg-air-liquide-discuss-bilateral-cooperation-in-paris-f097c1/*](https://en.inform.kz/news/kmg-air-liquide-discuss-bilateral-cooperation-in-paris-f097c1/) |
| 11.13 | Baku mieste vykusios 29-osios JT bendrosios klimato kaitos konvencijos (COP-29) šalių konferencijos paraštėse KMG ir Azerbaidžano valstybinė naftos bendrovė (SOCAR) pasirašė strateginį susitarimą dėl dekarbonizacijos. Susitarimu siekiama skatinti bendradarbiavimą tarp dviejų pirmaujančių naftos ir dujų kompanijų įgyvendinant dekarbonizacijos projektus ir diegiant mažai anglies dioksido į aplinką išskiriančias technologijas. | [*https://kapital.kz/economic/131499/kazmunaygaz-i-socar-zaklyuchili-soglasheniye-po-voprosam-dekarbonizatsii.html*](https://kapital.kz/economic/131499/kazmunaygaz-i-socar-zaklyuchili-soglasheniye-po-voprosam-dekarbonizatsii.html) |
| 11.18 | „Fitch Ratings“ patvirtino Kazachstano ilgalaikio užsienio valiutos emitento reitingą (IDR) kaip BBB su stabilia perspektyva. Reitingas atspindi subalansuotą šalies kredito profilį, kurį sustiprina dideli išorės rezervai ir valstybės grynasis užsienio turtas, atitinkantis pasaulinius investavimo standartus.  Didelės KZ išorės atsargos yra labai svarbios siekiant išlaikyti jo finansinį atsparumą. KZ nacionaliniame fonde (NFRK) sukaupto turto vertė š.m. spalį išaugo iki 60,7 mlrd. USD, palyginti su 60 mlrd. USD pernai. Tuo pačiu metu oficialios užsienio valiutos atsargos pasiekė 45,9 mlrd. USD. Šie rezervai kartu sudaro 38% šalies BVP.  Tikimasi, kad einamosios sąskaitos deficitas (ESD) sumažės nuo 3,4% BVP 2023 m. iki 0,5% 2024 m. – visų pirma dėl mažesnio importo ir aukštesnių aukso kainų. Tačiau „Fitch“ prognozuoja, kad atsigaunant importui ir sumažėjus naftos kainoms, deficitas 2026 m. vėl padidės iki 2,9 proc. Tikimasi, kad 2024 m. dėl techninės priežiūros sustabdymų naftos gavyba laikinai sumažės. Vis dėlto, „Fitch“ duomenimis, iki 2026 m., baigus plėsti Tengizo naftos telkinį, jis turėtų išaugti iki 99 mln. tonų. „Fitch“ taip pat prognozuoja, kad KZ ekonomika stabiliai augs, o BVP augimas papidės nuo 3,9% 2024 m. iki 4,9% 2026 m., visų pirma dėl padidėjusios naftos gavybos, investicijų ir didesnių namų ūkių pajamų. Infliacija, kuri nuo 2024 m. vidurio buvo beveik 8,5%, yra nuolatinis iššūkis šalies ekonomikai. „Fitch“ tikisi, kad iki 2026 m. infliacija sumažės iki 6,8%, o tai vis dar viršija Kazachstano nacionalinio banko (NBK) tikslą, nustatytą ties 5% riba. | [*https://astanatimes.com/2024/11/fitch-affirms-kazakhstans-bbb-rating-with-stable-outlook-2/*](https://astanatimes.com/2024/11/fitch-affirms-kazakhstans-bbb-rating-with-stable-outlook-2/) |
| 11.20 | Kazachstano Energetikos ministerija pranešė apie 2024 m. pirmųjų dešimties mėn. naftos transportavimo rezultatus. Nuo sausio iki spalio mėn. per Kazachstano magistralinių vamzdynų sistemą buvo transportuota apie 57,8 mln. tonų naftos. Iš jų daugiau nei 26% (15,1 mln. tonų) buvo pristatyta į šalies naftos perdirbimo gamyklas. Duomenys apie atskirus naftos transportavimo maršrutus:  - Kaspijos vamzdynų konsorciumas (CPC): pervežta apie 46,3 mln. tonų naftos;  - Atyrau–Samara vamzdynas: apie 7,2 mln. tonų;  - Aktau uostas: pervežta 3,1 mln. tonų (įskaitan 1,6 mln. tonų į Machačkalos uostą ir 1,2 mln. tonų dujotiekiu Baku–Tbilisis–Ceyhan);  - Atasu–Alašankou dujotiekis: daugiau nei 1 mln. tonų.  Kazachstano naftos tranzitas per dešimt mėnesių sudarė 8,4 mln. tonų, įskaitant šias kryptis: Rusija–Kinija (8,2 mln. tonų) ir Rusija–Uzbekistanas (217 tonų).  Kazachstano nafta eksportuojama į įvairias šalis, įskaitant Vokietiją (1,2 mln. tonų), Italiją, Nyderlandus, Kiniją, Pietų Korėją, Rumuniją, Prancūziją, Graikiją, Turkiją, Singapūrą ir kt. | [*https://kapital.kz/economic/131751/iz-kazakhstana-v-germaniyu-za-desyat-mesyatsev-napravleno-1-2-mln-tonn-nefti.html*](https://kapital.kz/economic/131751/iz-kazakhstana-v-germaniyu-za-desyat-mesyatsev-napravleno-1-2-mln-tonn-nefti.html) |
| 11.24 | Ekspertai atnaujino pagrindinių KZ ekonominių rodiklių prognozes ateinantiems metams. Kazachstano nacionalinis bankas paskelbė naujausios makroekonominės ekspertų apklausos rezultatus. Apklausoje vertinamos „Brent“ žalios naftos kainų, šalies ekonomikos augimo, infliacijos, bazinės palūkanų normos, prekių ir paslaugų eksporto ir importo bei tenge valiutos kurso prognozės.  2024 m. lapkritį buvo peržiūrėtos „Brent“ žalios naftos kainų scenarijaus sąlygos 2025 ir 2026 m. Pagal vidutinius skaičiavimus numatoma, kad 2025 m. „Brent“ rūšies naftos kaina vidutiniškai sieks 76,5 USD už barelį (anksčiau buvo prognozuota 75,0 USD už barelį). 2026 m. kainos prognozė sumažinta iki 74,0 USD už barelį, tuo tarpu 2024 m. lūkesčiai išlieka ties 80,4 USD už barelį riba.  Prognozės dėl Kazachstano BVP augimo 2024 m. buvo padidintos nuo 4 iki 4,2%. Tačiau 2025 m. lūkesčiai sumažinti nuo 5% iki 4,7%. 2026 m. BVP augimo prognozė nesikeičia – 4,5 proc.  2025 m. infliacijos prognozės pablogėjo – nuo ​​6,7% pakilo iki 6,9%. 2024 m. ir 2026 m. prognozės išlieka pastovios – atitinkamai 8,4 % ir 6,0 %.  2025 m. bazinės palūkanų normos prognozė buvo padidinta nuo 12,0% iki 12,5%, tai atspindi infliacijos lūkesčių koregavimą. 2026 m. prognozė šiek tiek padidinta nuo 10,1% iki 10,3%. 2024 m. prognozių mediana išlieka ties 14,6% riba. | [*https://dknews.kz/ru/finansy/344997-klyuchevye-prognozy-po-ekonomike-kazahstana-na*](https://dknews.kz/ru/finansy/344997-klyuchevye-prognozy-po-ekonomike-kazahstana-na) |
| 11.28 | Kazachstanas eilinį kartą patvirtino įsipareigojimą savanoriškai sumažinti naftos gavybą, dėl kurios susitarė OPEC+ šalys. KZ energetikos ministras A. Satkalijevas Astanoje surengė trišalį susitikimą su OPEC+ grupės pirmininku, Saudo Arabijos Karalystės energetikos ministru, kuris prisijungė prie susitikimo telefonu ir Rusijos vicepremjeru, kuris susitikime dalyvavo asmeniškai. KZ pusė patvirtino, kad yra visiškai įsipareigojusi laikytis susitarimo savanoriškai sumažinti gavybą ir mokėti kompensacijas pagal atnaujintą kompensavimo planą, pateiktą OPEC sekretoriatui. Susitikimo dalyviai akcentavo stabilumo ir pusiausvyros pasaulinėse naftos rinkose palaikymo svarbą bei akcentavo svarbų OPEC+ grupės vaidmenį šiuo atžvilgiu. | [*https://en.inform.kz/news/kazakhstan-reaffirms-commitment-to-voluntary-oil-production-cuts-agreed-by-opec-bc0e7f/*](https://en.inform.kz/news/kazakhstan-reaffirms-commitment-to-voluntary-oil-production-cuts-agreed-by-opec-bc0e7f/) |
| 11.29 | Lapkričio pabaigoje tenge (KZT) kursas, paveiktas kelių pagrindinių veiksnių pablogėjimo, viršijo 500 KZT už 1 USD ribą. Kazachstano nacionalinis bankas (KNB) apibūdino išorinius ir vidinius veiksnius, turinčius neigiamos įtakos valiutos kursui. KNB pažymėjo, kad dėl pagrindinių išorės veiksnių, tokių kaip JAV dolerio stiprėjimas pasaulyje, žaliavų kainų svyravimai ir išaugusi geopolitinė įtampa, pokyčiai lėmė plačiai paplitusią neigiamą besivystančių rinkų valiutų tendenciją. DXY indeksas, fiksuojantis JAV dolerio kursą pagrindinių pasaulio valiutų atžvilgiu, 2024 m. lapkričio 28 d. pakilo iki 106,2 punkto ir nuo mėnesio pradžios sustiprėjo beveik 2,2%. Besivystančių rinkų valiutų indeksas per tą patį laikotarpį sumažėjo 3,0%.  "Stiprus doleris tradiciškai yra neigiamas veiksnys žaliavoms. Be to, didėja naftos kainų nepastovumas ir ekonomistų pesimizmas dėl galimų prekybos tarifų ir didėjančio naftos tiekimo iš JAV Donaldo Trumpo prezidentavimo metu, o tai gali sukelti perteklinę pasiūlą", – rašoma KNB pranešime. Nacionalinis bankas taip pat pabrėžė, kad dėl naujų sankcijų RU finansų sektoriui spartėja vienos iš pagrindinių KZ prekybos partnerių valiutos, t.y. Rusijos rublio, silpnėjimas. | [*https://el.kz/ru/pochemu-vyros-kurs-dollara-otvet-natsbanka-kazahstana\_400004201/*](https://el.kz/ru/pochemu-vyros-kurs-dollara-otvet-natsbanka-kazahstana_400004201/) |
| **Aktualūs Lietuvos verslui renginiai, Lietuvos įmonių paklausimai ir įmonių pristatymai galimų verslo galimybių Kazachstane, verslo partnerių paieškos** | | |
|  |  |  |

**Parengė:** pirmasis sekretorius Eduard Mažul